Lav et referat af nedenstående tekst:

Tekst:
2022 var året, hvor coronapandemien ikke længere udgjorde en stor samfundsmæssig trussel i størstedelen af verden. Derfor kunne danskerne glædeligt pakke kufferten og booke en billet til at komme ud  i verden igen. Næsten samme som 2019 I løbet af 2022 rejste 1.357.873 passagerer til og fra Aalborg Lufthavn, hvilket svarer til 92,8 procent af passagerniveauet i 2019, hvor der var 1.462.507 rejsende. Især indenrigstrafikken stod stærkt gennem hele 2022, og her rundede lufthavnen 826.940 passagerer, hvilket er 5,4 procent over 2019-niveauet. Dermed opnåede Aalborg Lufthavn næsten at komme tilbage på sit aktuelle rejseniveau før coronapandemien ramte Danmark. Dog var 2022 - ligesom 2021 - påvirket af restriktioner i de første tre måneder. På de tre måneder alene var der 99.739 færre rejsende end i den samme periode i 2019. - Vi vidste godt, at særligt januar ville blive en svær måned, da flere udenrigsruter i blandt andet SAS’ og Ryanair’s netværk var blevet sat på pause, grundet lokale restriktioner på de pågældende destinationer. Der var et større efterslæb end ventet, men vi kom stærkt igen allerede i april, hvor den opbyggede store rejselyst kunne mærkes, siger lufthavnsdirektør Niels Hemmingsen. Trafiktal for 2022: Store forventninger Efter stigningen af rejseaktiviteten i 2022 har lufthavnsdirektøren også store forventninger til det kommende år, hvor Aalborg Lufthavn blandt andet kommer til at se udbyttet af sin nye rejsedestination til New York , som blev offentliggjort den 21. december i 2022. Samtidig blev der tilbage i november 2022 også offentliggjort en ny rute, der sender nordjyderne direkte til Barcelona . - Alicante, Azorerne, Barcelona, Golden Sands og New York er et udsnit af de nye direkte rejsemål, vores rejsende kan se frem til i 2023. Når vi forventeligt får KLM tilbage med normalt program fra slut marts, står vi derfor med et rigtig stærkt rejseudbud i Aalborg Lufthavn, fortæller Niels Hemmingsen, der også lover, at der kommer flere rutenyheder i det nye år.

Referat:
Selvom coronaen havde sit faste greb om de første tre måneder af 2022s lufttrafik, er Aalborg Lufthavn næsten tilbage på samme niveau af passagerer som før pandemien.